सूर्योदय नगरपालिका
सूर्योदय नगरपालिका (English: Suryodaya Municipality)

इलाममा अवस्थित एउटा नगरपालिका हो । फिक्कल, पञ्चकन्या र कन्याम गाविस मिलाएर २०७१ सालमा सूर्योदय नगरपालिका बनाइयो । तर नयाँ संविधानले स्थानीय तहको व्यवस्था गरेपछि स्थानीय तह पुनर्संरचना आयोगले २०७३ सालमा गाविसहरु गोर्खे, पशुपतिनगर, श्रीअन्तु र समालबुङ तथा लक्ष्मीपुर गाविसको वडा नं ५ वाहेकको क्षेत्र र जोगमाईको वडा नं. ८ र ९ मिलाएर नयाँ सूर्योदय नगरपालिका बनाइएको हो । यो नगरपालिका २५२.५२ वर्ग कि. मी मा पैmलिएको छ । मेची राजमार्ग यही नगरपालिका भएर पार गर्दछ ।

पश्चिममा इलाम नगरपालिका, उत्तरमा माईजोगमाई गाविस, दक्षिणमा रोङ गाउँपालिका र पूर्वमा भारतको पश्चिम बङ्गाल राज्य अन्तरगत दार्जिलिङ्ग जिल्लाले छेकेको सूर्योदय नगरपालिकाको केन्द्र फिक्कल बजार तोकिएको छ । यो इलामका पुराना बजारमध्ये एक हो र हालमा पनि पूर्वी इलामको मुख्य व्यापारिक केन्द्र रहेको छ । यहीँबाट पशुपतिनगरतर्पmको सडक छुटिन्छ । यो नगरपालिका चिया, अलैंची, दूध, आलु लगायतका नगदे बालिका लागि चर्चित छ । देशको एक मात्र अलैंची विकास केन्द्र पनि यही नगरमा पर्दछ । साबिक फिक्कल गाबिसको कार्यालय रहेको ठाँउलाई को केन्द्र बनाइएको छ ।

जनसङ्ख्या
जिल्ला समन्वय समिति इलामले २०७४ मा प्रकाशन गरेको प्रतिवेदनअनुसार सुर्योदय नगरपालिकामा घरसंख्या १३,२११ रहेको छ । यहाँ महिलाको जनसङ्ख्या २८,७३० र पुरुषहरूको जनसङ्ख्या २७,८६१ गरी कुल जनसङ्ख्या ५६,६९१ रहेको छ ।

यस जिल्ला समन्वय समिति इलामले २०७४ मा प्रकाशन गरेको प्रतिवेदनअनुसार सुर्योदय नगरपालिकामा घरसंख्या १३,२११ रहेको छ । यहाँ महिलाको जनसङ्ख्या २८,७३० र पुरुषहरूको जनसङ्ख्या २७,८६१ गरी कुल जनसङ्ख्या ५६,६९१ रहेको छ ।

त्यस्तै मतदाताहरूमा २०,३८९ जना पुरुष र १९,०७८ जना महिला गरी ३९,४६८ कुल मतदाता संख्या रहेको छ ।

बि.स.२०६८ को जनगणना अनुसार यी ठाउँहरूको जनसङ्ख्यालाई जोडेर १७,२४० रहेको छ  ।

व्यापारिक केन्द्रहरू
 फिक्कल बजार
 तीनघरे
 आइतबारे
 हर्कटे
 कन्याम
 पाल्टाँगे
 छिपिटार

चित्र दीर्घा

सन्दर्भ सामग्रीहरू

यी पनि हेर्नुहोस

२०७१ वैशाख २५ मा घोषित नगरपालिकाहरू
इलाम जिल्लाका नगरपालिकाहरू
नेपालका नगरपालिकाहरू
कोशी प्रदेशका नगरपालिकाहरू